Document ID: 32007R1416

KOMISIJAS REGULA (EK) Nr. 1416/2007
(2007. gada 3. decembris),
ar ko nosaka termiņu atbalsta pieteikumu iesniegšanai par privātu uzglabāšanu cūkgaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1) un jo īpaši tās 4. panta 6. punktu,
tā kā:
(1)
Cūkgaļas tirgu pozitīvi ietekmēja atbalsts, kuru piešķīra par privātu uzglabāšanu, piemērojot Komisijas 2007. gada 26. oktobra Regulu (EK) Nr. 1267/2007 par īpašiem nosacījumiem atbalsta piešķiršanai par privātu uzglabāšanu cūkgaļas nozarē (2), un var prognozēt, ka cūkgaļas cenas tirgū uz laiku stabilizēsies. Tāpēc jāizbeidz izmaksāt atbalstu par privātu uzglabāšanu cūkgaļas nozarē.
(2)
Cūkgaļas pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Termiņš atbalsta pieteikumu iesniegšanai par privātu uzglabāšanu cūkgaļas nozarē ir 2007. gada 4. decembris.
2. pants
Šī regula stājas spēkā 2007. gada 4. decembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 3. decembrī

Labels: 3
17
6